nahid-hub/BLUGE-bengali-wikipedia-section-title-prediction huggingface dataset:
চারুকলা অধিদপ্তরের ঐতিহ্য কলা কার্যালয় সহ বহু সরকারী সংস্থা ঐতিহ্যবাহী থাই শিল্পের পৃষ্ঠপোষকতা করে। থাই শিল্প গড়ে উঠেছে মূলত বহু বছরের ধর্মীয় ও রাজকীয় আবহে। চিত্রলাদা প্রাসাদের সাপোর্ট ফাউন্ডেশন ঐতিহ্যবাহী লোকশিল্পের পৃষ্ঠপোষকতা করে থাকে। শহর জুড়ে বিভিন্ন সম্প্রদায় এখনও "খন" মুখোশ, ভিক্ষুদের ভিক্ষার বাটি এবং ধ্রুপদী সংগীত বাদ্যযন্ত্র তৈরি করে। থাইল্যান্ড জাতীয় সংগ্রহশালা ঐতিহ্যবাহী এবং আধুনিক শিল্পের স্থায়ী সংগ্রহের সমসাময়িক অস্থায়ী প্রদর্শনীর আয়োজন করে থাকে। গত দুই দশকে ব্যাংককের সমকালীন শিল্প ক্রমে অস্পষ্টতা থেকে জনসম্মুখে চলে এসেছে। পাথ্রাওয়াদী থিয়েটার এবং এইচ গ্যালারী সহ কিছু ব্যক্তিগত সংগ্রহশালার উত্থান ঘটছে। যা নবীন শিল্পীদের প্রতিভা বিকাশে বিশেষভাবে ভূমিকা রাখছে। ২০০৮ সালে প্রতিষ্ঠিত কেন্দ্রীয় ব্যাংকক শিল্প এবং সংস্কৃতি কেন্দ্র শহরের বৃহত্তম প্রদর্শনী মঞ্চ। এছাড়াও ব্যক্তিগত মালিকানাধীন সমকালীন শিল্প যাদুঘর সহ আরও অনেক শিল্প সংগ্রহশালা এবং যাদুঘর রয়েছে।

শহরের অভিনয় শিল্পে চিত্রিত হয় ঐতিহ্যবাহী থিয়েটার এবং নৃত্য, পাশাপাশি পশ্চিমা ধাঁচের নাটকগুলো।"খন" এবং অন্যান্যঐতিহ্যবাহী নৃত্যগুলো নিয়মিতভাবে জাতীয় থিয়েটার এবং সালাচেলার্মক্রুং রয়্যাল থিয়েটারে পরিবেশিত হয়, অন্যদিকে থাইল্যান্ড সাংস্কৃতিক কেন্দ্রটি একটি নতুন বহুমুখী ভেন্যু যা সংগীত, অর্কেস্ট্রা এবং অন্যান্য অনুষ্ঠানের আয়োজন করে। অসংখ্য ভেন্যুতে নিয়মিতভাবে পুরো শহর জুড়ে বিভিন্ন পারফর্মেন্স উপস্থাপিত হয়।

সঠিক অনুচ্ছেদ শিরোনাম কোনটি?
titleA. বাস ও ট্যাক্সি
titleB. কলা
titleC. ভগিনী শহর
titleD. জনসংখ্যা
উত্তর: titleB
বেঙ্কটগিরি ১৭শ শতাব্দী অবধি কালিমিলি নামে পরিচিত ছিল এবং বিজয়নগর সাম্রাজ্যবিজয়নগর সাম্রাজ্যের অধীনে গোব্বুরি পলিগার (পালেগার ও বলা হত, দক্ষিণ ভারতের নায়ক শাসকদের দ্বারা নিযুক্ত এক শ্রেণির আঞ্চলিক প্রশাসনিক ও সামরিক শাসকদের সামন্ত পদবী) দ্বারা শাসিত হত। তারা মাদুরন্তকমের নায়ক এবং ভেলুগডু রাজার ভাগিনেয় রেচারলা ভেঙ্কটাদ্রি নাইডুর কাছে পরাজিত হয়েছিল। ভেলুগডু রাজা ছিলেন বিজয়নগরের আরাভিদু রাজবংশের দ্বিতীয় ভেঙ্কটপতি রায়ের অধীনে আরেকজন সামন্ত। এর পরে গ্রামটির নামকরণ করা হয়েছিল ভেঙ্কটগিরি। ১৭শ শতকের মাঝামাঝি নাগাদ ভেলোগোঠি শাসকেরা তাঁদের রাজধানী বেঙ্কটগিরিতে স্থানান্তরিত করেন এবং স্বাধীনতা অবধি তাঁরা জমিদারী হিসাবে কাজ চালিয়ে গেছেন। এই অঞ্চলটি কৈভাল্যা নদী এবং গড্ডেরু নদীর মাঝে অবস্থিত ছিল।

=মন্দির সমূহ=
বেঙ্কটগিরির মন্দিরগুলির মধ্যে আছে কাশী বিশ্বনাথ মন্দির, রামলিঙ্গেশ্বর স্বামী মন্দির, প্রসন্ন ভেঙ্কটেশ্বর স্বামী মন্দির, পোলেরাম্মা মন্দির এবং পেরুমল্লা স্বামী মন্দির।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ইতিহাস
titleC. যানবাহন
titleD. প্রশাসন
উত্তর: titleB
পশ্চিম বর্ধমান জেলার প্রধান ভাষা হল বাংলা ভাষা। বাংলা এই জেলার সরকারি বা দাপ্তরিক ভাষা। এখানকার সংখ্যাগরিষ্ঠ মানুষ বাংলা ভাষায় কথা বলেন। বাংলা ভাষা ছাড়াও সাঁওতালি এখানকার স্থানীয় ভাষা। জেলাটিতে বাংলা ভাষা ছাড়াও হিন্দি ভাষায় কথা বলা জনগণ দেখা যায়। এরা মূলত কাজের সূত্রে ভিনরাজ্য থেকে (বিহার, ঝাড়খন্ড) থেকে এসে এখানে বসবাস শুরু করেছেন। জেলাটিতে জনসংখ্যার হিসাবে বাংলার পড়েই হিন্দির স্থান।

সঠিক অনুচ্ছেদ শিরোনাম কোনটি?
titleA. সালানপুর ব্লক
titleB. রেলপথ
titleC. এলাকা
titleD. ভাষা
উত্তর: titleD
চাঁদ মিয়া প্রতিষ্ঠিত পিতামহের নামে করটিয়ার স্থাপিত ‘সা’দত কলেজ’(১৯২৬) টাঙ্গাইল তথা বৃহত্তর ময়মনসিংহে শিক্ষা বিস্তারে গর্বোন্নত শিরে দাঁড়িয়ে আছে। করটিয়ায় ইতিহাস খ্যাত মুসলিম এডুকেশন কনফারেন্স অনুষ্ঠিত হয় (১৯১০)। তার উদ্যোগে করটিয়ায় সারা বাংলার মুসলিম শিক্ষা সম্মেলন হয় এবং স্ত্রীর নামে রোকেয়া মাদ্রাসা প্রতিষ্ঠা করেন (১৯২৬)। চাঁদ মিয়া পিতার প্রতিষ্ঠিত মাধ্যমিক বিদ্যালয়কে উচ্চ ইংরেজি শিক্ষার বিদ্যালয়ে উন্নীত করে ‘হাফেজ মাহমুদ আলী ইনস্টিটিউশন’ নামকরণ করেন (১৯০১)। এছাড়া তিনি বহু শিক্ষা প্রতিষ্ঠান, পত্র-পত্রিকা, বই পুস্তক প্রকাশনায় অর্থ দান করেছেন।

সঠিক অনুচ্ছেদ শিরোনাম কোনটি?
titleA. কার্যাবলী
titleB. উল্লেখ্য
titleC. জন্ম
titleD. ইতিহাস
উত্তর: titleA
ফেনীর ছাগলনাইয়া থেকে গ্র্যান্ড ট্র্যাংক রোড ধরে ৭ কিলোমিটার চট্টগ্রামের দিকে গেলেই সামনে পড়ে কৈয়ারা বাজার। এখানে গ্রামটির নামও কৈয়ারা। এই কৈয়ারা গ্রামটি কৈয়ারা বিবির নামানুসারে রাখা হয়েছে। আর কৈয়ারা বিবি হচ্ছেন শমসের গাজীর মা।
শমসের গাজীকে বলা হয় ভাটির বাঘ। তার বাবার নাম পীর মোহাম্মদ। পীর মোহাম্মদ একজন খাজনা আদায়কারী ছিলেন। কোনো এক কারণে তিনি কাজ ছেড়ে দিয়ে স্ত্রীকে নিয়ে বেদরাবাদ এলাকায় চলে আসেন। আর্থিক কষ্টে তিনি যখন দিশেহারা তখন নিজকুঞ্জরা মৌজার দানশীল ব্যক্তি নাসির মন চৌধুরী তাকে আশ্রয় দেন। সেই বাড়িতেই শমসের গাজী ভূমিষ্ট হন।
শমসের গাজীর বাল্যকাল ছিল বৈচিত্র্যময়। অতি অল্প বয়সে তিনি পিতৃহারা হন। অভাবের সংসার সত্ত্বেও বালক শমসের ছিলেন খুবই দুরন্ত স্বভাবের। একদিন মায়ের বকুনি খেয়ে তিনি ফেনী নদীর তীরে বসে কাঁদছিলেন। তখন শুভপুরের তালুকদার জগন্নাথ সেন শমসেরকে দেখতে পান। দয়াপরবশ হয়ে তিনি শমসেরকে শুভপুর নিয়ে যান।
শুভপুরের তালুকদারের কোনো সন্তান ছিল না। সেখানে স্নেহ-মমতার মধ্যে বেড়ে উঠতে থাকেন শমসের গাজী। লেখাপড়ার পাশাপাশি কুস্তি, লাঠিখেলা, তীর-ধনুক চালনায় পারদর্শী হয়ে ওঠেন। এছাড়াও তিনি বিভিন্ন বিষয়ে হাতে-কলমে তালিম নিতে থাকেন।

সঠিক অনুচ্ছেদ শিরোনাম কোনটি?
titleA. জমিদারি লাভ
titleB. শৈশব
titleC. স্মৃতি ও কীর্তির নিদর্শন
titleD. নির্মমভাবে হত্যা
উত্তর: titleB
একোস্মিথকে ১৯৮০'র দশকের ইন্ডি রক এবং ড্যান্স-রক-দ্বারা প্রভাবিত ব্যান্ডদল হিসেবে আখ্যা দেওয়া হিসেবে। ব্যান্ডদলটি জনপ্রিয় ইংরেজ রকব্যান্ড "দ্য স্মিথস"-দ্বারা তারা প্রভাববিশিষ্ঠ বলে উদ্ধৃত করেছে। এছাড়াও মার্কিন অল্টারনেটিভ রক ব্যান্ড সুইচফুট-দ্বারাও তারা বড় মাপের প্রভাববিশিষ্ঠ এবং মূলত তাদের কারণেই তারা সঙ্গীত সৃষ্টি শুরু করে।

সঠিক অনুচ্ছেদ শিরোনাম কোনটি?
titleA. প্রভাববিশিষ্ঠ
titleB. ২০০৯–১২: উদ্ভব
titleC. প্রাথমিক জীবন
titleD. ব্যান্ড সদস্যবৃন্দ
উত্তর: titleA
২০১১ সালের আদমশুমারি অনুযায়ী বানারীপাড়া উপজেলার সাক্ষরতার হার ৬৭.২%। শিক্ষানুরাগী বসন্ত কুমার গুহঠাকুরতা ১৮৮৯ সালের ১ এপ্রিল বানারীপাড়া শহরের প্রাণকেন্দ্রে বানারীপাড়া ইউনিয়ন ইনস্টিটিউশন (পাইলট) স্কুলটি প্রতিষ্ঠা করেন। অবিভক্ত বাংলার তৎকালীন মুখ্যমন্ত্রী শের-ই বাংলা আবুল কাসেম ফজলুল হক দেশের বিভিন্ন এলাকায় স্কুল ও কলেজ প্রতিষ্ঠার ধারাবাহিকতায় ১৯৪০ সালে তার এলাকা বানারীপাড়ার চাখারে ৩৫ একর জমির ওপর নিজ নামে ফজলুল হক কলেজ প্রতিষ্ঠা করেন। পরবর্তীতে কলেজটি সরকারিকরণ করা হয়। ১৯৮৪ সালে বানারীপাড়ায় বধির শিশুদের জন্য হাইকেয়ার স্কুল বানারীপাড়া প্রতিষ্ঠিত হয়।

বানারীপাড়া উপজেলার শিক্ষা ব্যবস্থা বাংলাদেশের অন্য সব স্থানের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।

মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। উচ্চ মাধ্যমিকের পর উচ্চ শিক্ষার জন্য বানারীপাড়া, বাইশারী, গুঠিয়া ও চাখারে কলেজ রয়েছে যা জাতীয় বিশ্ববিদ্যালয়ের অধীন বিএ ও এমএ ডিগ্রি প্রদান করে। এছাড়া স্নাতকও চালু রয়েছে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. শিক্ষা
titleC. প্রশাসনিক এলাকা
titleD. ধর্মীয় অনুপাত
উত্তর: titleB
জেলা পরিষদ পশ্চিমবঙ্গের পঞ্চায়েত ব্যবস্থার তৃতীয় তথা সর্বোচ্চ স্তর। জেলা পরিষদের নামকরণ করা হয় সংশ্লিষ্ট জেলার নামানুসারে। কলকাতা ও দার্জিলিং জেলা বাদে পশ্চিমবঙ্গের প্রতিটি জেলায় জেলা পরিষদ বর্তমান। দার্জিলিং জেলার শিলিগুড়ি মহকুমায় জেলা পরিষদের সমক্ষমতা ও মর্যাদা সম্পন্ন একটি মহকুমা পরিষদ প্রতিষ্ঠিত। পশ্চিমবঙ্গে সেই কারণে বর্তমানে মোট ২০টি জেলা পরিষদ রয়েছে। 

সঠিক অনুচ্ছেদ শিরোনাম কোনটি?
titleA. স্বাধীনোত্তর কাল - 'প্রথম প্রজন্ম' (১৯৪৭-১৯৭৭)
titleB. জেলা পরিষদ
titleC. গ্রামোন্নয়নে পঞ্চায়েতের ভূমিকা
titleD. সরকারি অনুদান
উত্তর: titleB
১৯৫৮ সালের শেষের দিকে তার মানসিক বিপর্যয় শুরু হয়। তার সেই মানসিক বিপর্যয়কালে সাংবাদিক ইউনিয়নের পক্ষে রোকনুজ্জামান খান দাদা ভাই উদ্যোগ নিয়ে তাকে পাবনা মানসিক হাসপাতালে পাঠানোর ব্যবস্থা করেন। চিকিৎসায় কিছুটা সুস্থ হলেও চিকিৎসার ধারাবাহিকতার অভাবে সেই সুস্থতা বজায় থাকেনি। ক্রমশ আরো বিপর্যস্ত হয়ে পড়েন তিনি। বংশালের সংবাদ অফিসই হয়ে উঠেছিল সাবেরের একমাত্র আশ্রয়স্থল। সংবাদ অফিসে তিনি রাতে ঘুমাতেন। 

সঠিক অনুচ্ছেদ শিরোনাম কোনটি?
titleA. সম্মাননা ও স্বীকৃতি
titleB. জন্ম ও শৈশব
titleC. মৃত্যু
titleD. মানসিক বিপর্যয়
উত্তর: titleD
ইশতিয়াক হিলির রামনাথ ইংরেজি হাইস্কুলে ও পরে কলকাতা মাদ্রাসায় প্রাথমিক শিক্ষা গ্রহণের পর ১৯৪৭ সালে দেশবিভাগের পর পরিবারের সাথে পূর্ব বাংলায় চলে আসেন ও ১৯৪৮ সালে ময়মনসিংহ জিলা স্কুল থেকে ম্যাট্রিক, ১৯৫০ সালে ঢাকা কলেজ থেকে আই.এ., ১৯৫৩ সালে ঢাকা বিশ্ববিদ্যালয় থেকে অর্থনীতিতে স্নাতক (সম্মান) এবং ১৯৫৪ সালে এম.এ. ডিগ্রী অর্জন করেন। পরবর্তীতে তিনি উচ্চশিক্ষার্থে বৃটেন যান এবং ১৯৫৮ সালে সেখানকার লিংকনস ইন থেকে বার-এট-ল এবং লন্ডন স্কুল অব ইকনমিকস্ থেকে অর্থনীতিতে এম.এসসি. ডিগ্রী লাভ করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. জন্ম ও পারিবারিক পরিচিতি
titleC. ব্যক্তিগত জীবন
titleD. শিক্ষাজীবন
উত্তর: titleD
বিষ্ণুপ্রিয়া মণিপুরীরা মণিপুর ছাড়ার পরপরই নিজেদের ভাষা প্রায় ভুলতে শুরু করেছিল। বর্তমানে এই ভাষায় প্রচুর সাহিত্য চর্চা শুরু হয়েছে। বিষ্ণুপ্রিয়া মণিপুরী ভাষার প্রাচীন আমলের সাহিত্যের মধ্যে লোককথা, লোকগান, লোককবিতা, ছড়া এবং পৌরেই (প্রবচন) উল্লেখযোগ্য। এদের মধ্যে "বরন ডাহানির এলা" বা "বৃষ্টি ডাকার গান" (রচনাকাল, ১৪৫০-১৬০০ খ্রীস্টাব্দ) এবং প্রাচীন জীবনযাত্রা নিয়ে রচিত "মাদই সরারেলর এলা"-র (রচনাকাল ১৫০০-১৬০০ খ্রীস্টাব্দ) কথা উল্লেখ করা যায়। গানগুলি বিষ্ণুপ্রিয়া মণিপুরীর সাহিত্যের প্রাচীন নিদর্শন ধরা হয়।

বিংশ শতকর তৃতীয় দশক থেকে বিষ্ণুপ্রিয়া মনিপুরী সাহিত্যের আধুনিক যুগের সূচনা ঘটে। ঐ সময়কার প্রধান চারজন লেখক হলেন লেইখমসেনা সিংহ (নাটক: "বভ্রুবাহন", "মণিপুর বিজয়"), মদনমোহন শর্মা (গ্রন্থ: "বালিপিন্ড", "হরিশ্চন্দ্র", "সুবলমিলন", "তিলত্তমা", "বাসক", "সুদমাবিপ্র"), আমুসেনা সিংহ (নাটক: "অঙ্গদ রায়বার", "শক্তিশেল", "তরনীসেন বধ", "নাগপাশ", "মহীরাবণ বধ") এবং গোকুলানন্দ গীতিস্বামী (মাতৃমঙ্গল গীতাভিনয় নাটক, সমাজ জাগরণমূলক নানান পদাবলী, এলা, বারো কবিতা)। এছাড়া রোহিনী রাজকুমার, গোলাপসেনা সিংহ বারো গোষ্ঠবিহারী সিংহের নামও উলেখযোগ্য। বিষ্ণুপ্রিয়া মনিপুরী ভাষায় প্রথম প্রকাশিত পত্রিকা "জাগরন" (সম্পাদক শ্রী অর্জ্জুন সিংহ), ১৯২৫ সালে।

বর্তমান যুগের বিষ্ণুপ্রিয়া মণিপুরী ভাষার উল্লেখযোগ্য সাহিত্যিকদের তালিকা এরকম:



সঠিক অনুচ্ছেদ শিরোনাম কোনটি?
titleA. বাংলাদেশের বিষ্ণুপ্রিয়া মণিপুরী সম্প্রদায়
titleB. ইতিহাস
titleC. সাহিত্য
titleD. ভারতে বিষ্ণুপ্রিয়া মণিপুরী ভাষা আন্দোলন
উত্তর: titleC
১৯৪৩ সালে ইউনাইটেড স্টেটস আর্মি ব্যালিস্টিক রিসার্চ ল্যাবরেটরির জন্য আর্টিলারি ফায়ারিং নকশা হিসাব করতে একটি ইলেকট্রনিক কম্পিউটার তৈরির জন্য পেনসিলভেনিয়া বিশ্ববিদ্যালয়ের মুর স্কুল অফ ইলেকট্রিক্যাল ইঞ্জিনিয়ারিং এ একটি গোপন প্রকল্পের অনুমোদন দেয়। এই প্রকল্পটি ১৯৪৬ সালে সম্পন্ন হয়, এবং ইলেকট্রনিক নিউমারিক্যাল ইন্টিগ্রেটার এন্ড কম্পিউটার বা এনিয়াক নামে হিসাবে পরিচিত হয়েছিল।

এনিয়াকের পূর্বে, মার্কিন সেনাবাহিনী কামানের গতিপথ নির্ণয় করার জন্য গণিতে প্রশিক্ষিত নারীদেরকে নিযুক্ত করে। এ কাজে তারা প্রথমে যান্ত্রিক ডেস্ক ক্যালকুলেটর এবং পরে ভানভেরার বুশ দ্বারা তৈরি ডিফারেনশিয়াল অ্যানালাইজার ব্যবহার করে। ১৯৪৫ সালে, এই গণনাকারীদের মধ্যে ক্যাথলিন ম্যাকনাল্টি (১৯২১-২০০৬), এনিয়াকের মূল প্রোগ্রামারদের মধ্যে একজন হিসেবে ফ্রান্সেস স্পেন্স (১৯২২-), বেটি হোলবার্টন (১৯১৭-২০০১), মারলিন ওয়েস্কফ, রুথ লিচারম্যান (১৯২৪-১৯৮৬), এবং বেটি জিন জেনিংস (১৯২৪-২০১১) এর সাথে যোগ দেন। পরে ম্যাকনাল্টি, হোলবার্টন, এবং জেনিংস ১৯৫০ এর দশকের প্রথম দিকে রিমিংটন র‍্যান্ড কর্পোরেশনের তৈরি প্রথম বাণিজ্যিক কম্পিউটার ইউনিভাকে ( কাজ করেন।

১৯৪৬ সালে, হ্যাটি স্কট পিটারসনকে সিভিল ইঞ্জিনিয়ারিংয়ের ডিগ্রী অর্জন করা প্রথম আফ্রিকান-আমেরিকান মহিলা বলে মনে করা হয়। 

সঠিক অনুচ্ছেদ শিরোনাম কোনটি?
titleA. যুক্তরাষ্ট্র
titleB. বিংশ শতক: প্রকৌশল কার্যক্রমে প্রবেশ
titleC. পরিভাষা
titleD. যুদ্ধপরবর্তী যুগ
উত্তর: titleD
প্রাদেশিক নির্বাচনে আওয়ামী লীগ পূর্ব পাকিস্তান এ্যাসেম্বলীর ৩০০টি আসনের ২৮৮টি জিতে নেয়। পশ্চিম পাকিস্তানের অপর চারটি এ্যাসেম্বলীতে তারা কোন আসন পায়নি। পাঞ্জাব ও সিন্ধু প্রদেশের এ্যাসেম্বলীতে পাকিস্তান পিপলস পার্টি ভালো করে কিন্তু পূর্ব পাকিস্তানে কোন আসনে জয় পায়নি। উত্তর-পশ্চিম সীমান্ত প্রদেশ এবং বেলুচিস্তানে ন্যাশনাল আওয়ামী পার্টি (ওয়ালি) এবং পিএমএল (কাইয়ুম) ভালো করে।

সঠিক অনুচ্ছেদ শিরোনাম কোনটি?
titleA. জাতীয় পরিষদ নির্বাচনের ফলাফল
titleB. প্রদেশওয়ারী ফলাফল
titleC. প্রাদেশিক নির্বাচনের ফলাফল
titleD. রাজনৈতিক দল ও প্রার্থী
উত্তর: titleC
মূল নিবন্ধঃ পূর্ববঙ্গ-গীতিকা।
পূর্ববঙ্গ অঞ্চলের প্রচলিত লোকসাহিত্যকে একত্রে পূর্ববঙ্গ গীতিকা বলা হয়। প্রাচীন কাল থেকে মানুষের মুখে মুখে প্রচলিত হয়ে আসা পালাগুলি বাংলা সাহিত্যের অমূল্য সম্পদ। ১৯২৬ সালে ডক্টর দীনেশচন্দ্র সেন কলকাতা বিশ্ববিদ্যালয়ের অর্থ সাহায্যে পালাগুলো সম্পাদনা করে প্রকাশ করেন। পরে ১৯৭১-১৯৭৫ সালে ক্ষিতীশচন্দ্র মৌলিক ও সাত খন্ডে প্রাচীন পূর্ববঙ্গ গীতিকা প্রকাশ করেন।

সঠিক অনুচ্ছেদ শিরোনাম কোনটি?
titleA. বাউল গান
titleB. পূর্ববঙ্গ-গীতিকা
titleC. লোকগীতি
titleD. বিস্তৃতি
উত্তর: titleB
বলিউড স্টার অক্ষয় কুমার দলের ২০০৮ মৌসুম সময় ব্র্যান্ড দূত ছিল কিন্তু ব্যস্ততার কারণে তিনি ২০০৯ মৌসুমের জন্য ফিরে আসতে পারেননি। 
বিখ্যাত ভারতীয় শিল্পী কৈলাশ খের দলের জন্য "খেল ফ্রন্ট ফুট পে" গানটি গেয়েছেন। গানটি দিল্লি ডেয়ারডেভিলস প্রতিটা ম্যাচে বাজান হয়। 
দিল্লি ডেয়ারডেভিলস তাদের নতুন গান "মুন্ডে দিল্লি কে" ৫ মার্চ ২০১২ সালে ইউ টিউবে মুক্তি দেয়।



সঠিক অনুচ্ছেদ শিরোনাম কোনটি?
titleA. ব্র্যান্ড এ্যাম্বেসর
titleB. জয়–হার রেকর্ড
titleC. বর্তমান স্কোয়াড
titleD. ২০০৯ আইপিএল মৌসুম
উত্তর: titleA
পৃথিবীর অন্যতম বৃহৎ গণতান্ত্রিক দেশ হিসেবে ভারতের বেশ সুনাম রয়েছে। দেশটির সংসদীয় ব্যবস্থাপনা দ্বি-কক্ষবিশিষ্ট। সেগুলো হচ্ছে লোকসভা এবং রাজ্যসভা। সংসদে প্রতিনিধিত্বকারী সকল সদস্যই 'সংসদ সদস্য' হিসেবে পরিচিতি।

সদস্যরা ভারতীয় প্রদেশ এবং কেন্দ্রশাসিত অঞ্চল থেকে লোকসভায় সদস্যরূপে নির্বাচিত হন। কিন্তু রাজ্যসভার সদস্যরা পরোক্ষভাবে প্রদেশের গঠনতন্ত্র অনুযায়ী সংসদ সদস্য হন। প্রত্যেক প্রদেশেই নির্দিষ্টসংখ্যক সংসদ সদস্যের পদ বরাদ্দ আছে। উত্তর প্রদেশে সবচেয়ে বেশীসংখ্যক সদস্য পদ রয়েছে।

কেন্দ্রীয় সরকার সংখ্যাগরিষ্ঠ দল বা জোটভূক্ত দলের সংমিশ্রণে গঠিত হয় যেখানে লোকসভায় সর্ববৃহৎ দল বৃহৎসংখ্যক আসন লাভ করতে সক্ষম হয়।

সঠিক অনুচ্ছেদ শিরোনাম কোনটি?
titleA. ভারত
titleB. মালয়েশিয়া
titleC. আয়ারল্যান্ড
titleD. কেনিয়া
উত্তর: titleA
ওসমান সরওয়ার আলম চৌধুরীর স্ত্রী বেগম রওশন সরওয়ার আলম চৌধুরী। তার ছেলে সাইমুম সরওয়ার কমল কক্সবাজার-৩ (সদর-রামু) আসনের সংসদ সদস্য। সোহেল সরওয়ার কাজল রামু উপজেলা পরিষদের সাবেক চেয়ারম্যান ও রামু উপজেলা আওয়ামী লীগের সভাপতি এবং মেয়ে নাজনীন সরওয়ার কাবেরী কক্সবাজার জেলা আওয়ামী লীগের সাংগঠনিক সম্পাদক।

সঠিক অনুচ্ছেদ শিরোনাম কোনটি?
titleA. রাজনৈতিক ও কর্মজীবন
titleB. শিক্ষা জীবন
titleC. পারিবারিক জীবন
titleD. মৃত্যু
উত্তর: titleC
হজ ও মুহম্মদ (স)কে নিয়ে কটুক্তি করায় আবদুল লতিফের শাস্তি দাবি করে তারা। 
সুপ্রিম কোর্ট প্রাঙ্গণে স্থাপিত গ্রিক দেবীর ভাস্কর্য অপসারণ বিষয়ে ২০১৭ সালের ১৬ এপ্রিল পল্টনে দলের কার্যালয়ে ইসলামী আন্দোলন বাংলাদেশের এক মতবিনিময় সভায় গ্রীক মূর্তির সাথে সাথে প্রধান বিচারপতি এস কে সিনহারও অপসারণের দাবি জানানো হয়।

২ ডিসেম্বর, ২০১৮ শুক্রবার ঢাকার বায়তুল মোকাররম জাতীয় মসজিদের সামনে ইসলামী-আন্দোলন -২ বিক্ষোভকারীরা নামাজ শেষে ইসলামী আন্দোলন বাংলাদেশের (ঢাকা শহর ইউনিট) শত শত নেতাকর্মী বায়তুল মোকাররম জাতীয় মসজিদের উত্তর গেটে জড়ো হয়েছিল।ইসলামী আন্দোলন বাংলাদেশ শুক্রবার ঢাকার বায়তুল মোকাররম জাতীয় মসজিদ এলাকায় বিক্ষোভ প্রদর্শন করে ভারতে নাগরিকত্ব (সংশোধন) আইন (সিএএ) এবং জাতীয় নাগরিক নিবন্ধক (এনআরসি) এর বিরুদ্ধে প্রতিবাদ করে।ইসলামী আন্দোলন বাংলাদেশের (ঢাকা শহর ইউনিট) কয়েকশ নেতাকর্মী জুমার নামাজ শেষে বায়তুল মোকাররম জাতীয় মসজিদের উত্তর গেটে জড়ো হন।


সঠিক অনুচ্ছেদ শিরোনাম কোনটি?
titleA. সিটি কর্পোরেশন নির্বাচন
titleB. ইতিহাস
titleC. কর্মকান্ড
titleD. একাদশ জাতীয় নির্বাচন
উত্তর: titleC
হযরত মুহম্মদ (সাঃ) হযরত আলী (রাঃ) কে আল কুরআনের পাঠ্য রচনাকারীদের একজন হিসাবে মনোনীত করেছিলেন, যা পূর্ববর্তী দুই দশকে মুহাম্মদের প্রতি অবতীর্ণ হয়েছিল। ইসলাম যেভাবে আরব জুড়ে ছড়িয়ে পড়তে শুরু করেছিল, আলী (রা।) নতুন ইসলামিক শৃঙ্খলা প্রতিষ্ঠায় সহায়তা করেছিলেন। ৬২৮ সালে তাকে হুদায়বিয়ার সন্ধি, মুহাম্মদ ও কুরাইশের মধ্যে সন্ধি রচনা করার জন্য নির্দেশ দেওয়া হয়েছিল। আলী (রা।) এতটাই বিশ্বাসযোগ্য ছিলেন যে মুহাম্মদ তাকে বার্তা বহন করতে ও আদেশগুলি ঘোষণা করতে বলেছিলেন। ৬৩০ খ্রিষ্টাব্দে আলি মক্কায় তীর্থযাত্রীদের বিশাল সমাবেশে কুরআনের একটি অংশ আবৃত্তি করেছিলেন যা মুহাম্মদ এবং ইসলামী সম্প্রদায়কে আরব মুশরিকদের সাথে পূর্ববর্তী চুক্তি দ্বারা আবদ্ধ ঘোষণা করে না। ৬৩০ খ্রিষ্টাব্দে মক্কা বিজয়ের সময় মুহাম্মদ আলী (রা।)কে গ্যারান্টি দিতে বলেছিলেন যে এই বিজয় রক্তহীন হবে। তিনি আলী (রা।)কে বনু আউস, বানু খাজরাজ, তায়ে এবং কাবা'র সমস্ত পূজা মূর্তি ভাঙার আদেশ দিয়েছিলেন যা পুরাতন কালের শিরক দ্বারা এটি অশুচি হওয়ার পরে এটিকে পবিত্র করা হয়েছিল। ইসলামের শিক্ষার প্রচারের জন্য এক বছর পর আলী (রা।)কে ইয়েমেনে প্রেরণ করা হয়েছিল। তিনি বিভিন্ন বিবাদ নিষ্পত্তি এবং বিভিন্ন উপজাতির বিদ্রোহ রোধের দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. ইসলাম গ্রহণ
titleB. জন্মকাহিনী
titleC. বংশ পরিচয়
titleD. ইসলামের জন্য আত্মোৎসর্গ
উত্তর: titleD
ইউনেস্কোর "একটি জটিল সমীকরণ" উল্লেখ করেছে যে, ইন্দোনেশিয়া সরকার নারী পুরুষ সমতা আনয়নে কাজ করে যাচ্ছে। বিশেষ করে, দেশটির শিক্ষা ও সংস্কৃতি মন্ত্রণালয় এই লক্ষ্যে কাজ চালিয়ে যাচ্ছে। তবে গতানুগতিকভাবেই নারীদের জন্য কিছু নির্দিষ্ট কর্মক্ষেত্র তৈরি হয়ে গেছে। সামাজিক দৃষ্টিভঙ্গি ও চিরায়ত প্রথার কারণে নারীদের নিজের ক্যারিয়ার গঠনে অনেক কাঠখড় পোড়াতে হয়। দেখা গেছে, গণিত কিংবা পদার্থবিজ্ঞান অপেক্ষা ফারররমেসী অথবা জীববিজ্ঞান বিষয়কে বিষয়ে নারীদের অংশগ্রহণ বেশি। প্রকৌশলীবিদ্যার ক্ষেত্রে রসায়ন প্রকৌশলবিদ্যায় ৭৮ শতাংশেরও বেশি নারী শিক্ষার্থী থাকলেও মেকানিকাল ইঞ্জিনিয়ারিং এর মতো বিষয়ে মাত্র ৫ শতাংশ নারী শিক্ষার্থীর উপস্থিতি লক্ষ করা যায়। ২০০৫ সালের সমীক্ষা অনুসারে দেশটির বিজ্ঞান প্রযুক্তি ও প্রকৌশলীতে ৩৫,৫৬৪ গবেষকের মধ্যে মাত্র ৩১% বা ১০,৮৭৪ জন গবেষক নারী।

সঠিক অনুচ্ছেদ শিরোনাম কোনটি?
titleA. সাহায্যের কমতি
titleB. উক্তত্যতা
titleC. ইন্দোনেশিয়া
titleD. স্টেম ক্ষেত্রে লিঙ্গ অসমতা
উত্তর: titleC
পোস্তদানা এক মিলিমিটারের কম লম্বা, কিডনির মত দেখতে এবং ছোট ছোট গর্ত বিশিষ্ট বহিরাবরণ যুক্ত হয়ে থাকে। ৩,৩০০ টি পোস্তদানায় মাত্র এক গ্রাম ওজন হয় এবং ১ থেকে ২ মিলিয়ন পোস্তদানায় এক পাউন্ড হয়ে থাকে। এর প্রাথমিক গন্ধ যৌগ হলো ২-পেন্টেলফিউরান।

কোনো কোনো এলাকায় পোস্তদানা চাষ করার ক্ষেত্রে আফিম চাষ করা নিয়ে মতবিরোধ রয়েছে। বীজের শুটি শুকিয়ে যাওয়ার পর যখন পোস্তদানা পেকে যায় তখন সবচেয়ে উৎকৃষ্টমানের পোস্তদানা সংগ্রহ করা হয়। ঐতিহ্যগতভাবে, আফিম সংগ্রহ করা হয় যখন বীজের শুটি সবুজ এবং তার ভেতরে প্রচুর কষ থাকে, কিন্তু সবেমাত্র বীজ জন্মাতে শুরু করেছে এমন সময়।

পোস্তর কাছাকাছি অন্য গাছের বীজ খাওয়া হয় না, কিন্তু ফুলের জন্য সেগুলো চাষ করা হয়। যেহেতু এদের উৎপাদন প্রক্রিয়া জটিল নয় এবং জানুয়ারিতে সরাসরি মাটিতে লাগানো যায় তাই, একবর্ষীয় এবং দ্বিবর্ষীয় পোস্তগুলো বীজের মাধ্যমেই বেশি চাষ হয়ে থাকে। উদাহরণস্বরূপ বলা যায় আকর্ষণীয় কমলা রঙের বুনো ক্যালিফোর্নিয়া পোস্ত ফুল (এস্কশোলজিয়া ক্যালিফোর্নিয়া) যুক্তরাষ্ট্রের পশ্চিম এবং উত্তর পশ্চিম অঞ্চলে জন্মে থাকে।

সঠিক অনুচ্ছেদ শিরোনাম কোনটি?
titleA. বৈশ্বিক উৎপাদন
titleB. রান্নায় ব্যবহার
titleC. প্রকৃতিগত ইতিহাস
titleD. রান্নায় এবং খাবারে ব্যবহার
উত্তর: titleC
বাংলাদেশি প্রধানমন্ত্রী শেখ হাসিনা লন্ডনে গার্ল সামিটের জন্য ইউকে যান। আরো উল্লেখযোগ্যভাবে, এই সফর ২০১৪ সালের নির্বাচনের পর শেখ হাসিনার কোন পশ্চিমা দেশে প্রথম সফর। প্রধানমন্ত্রী শেখ হাসিনা ব্রিটিশ প্রধানমন্ত্রী ডেভিড ক্যামেরনের সঙ্গে গার্ল সামিটে অংশগ্রহণের ইতিবাচক ফলাফল ব্যাখ্যা করার জন্য বাংলাদেশ-ব্রিটেনের দ্বিপাক্ষিক সম্পর্কের ওপর জোর দিয়েছেন।

সঠিক অনুচ্ছেদ শিরোনাম কোনটি?
titleA. রাষ্ট্র পরিদর্শন
titleB. ব্রিটিশ বাংলাদেশী
titleC. ইতিহাস
titleD. বাণিজ্য ও বিনিয়োগ
উত্তর: titleA
২০১৪ খ্রিষ্টাব্দের এপ্রিল ও জুন মাসে জোকো "লেলাং জাবাতান" নামক আমলাতান্ত্রিক নিয়োগ প্রক্রিয়া চালু করেন আক্ষরিকভাবে যার অর্থ "অফিস পদের নিলাম"। এই প্রক্রিয়া ইতিপূর্বে ইন্দোনেশিয়ায় চালু ছিল না। এর মাধ্যমে প্রত্যেক সরকারি কর্মচারী যোগ্যতা পূরণ ও পরীক্ষায় উত্তীর্ণ হওয়া সাপেক্ষে নির্দিষ্ট পদ লাভের সুযোগ পেত। এই পরীক্ষার ফলাফল স্বচ্ছভাবে ঘোষণা করা হত এবং প্রাদেশিক সরকার কর্ম‌চারীদের যোগ্যতা অনুযায়ী পদ প্রদান করত।

সঠিক অনুচ্ছেদ শিরোনাম কোনটি?
titleA. প্রাথমিক জীবন ও শিক্ষা
titleB. ব্যক্তিগত জীবন
titleC. লেলাং জাবাতান
titleD. বৈদেশিক নীতি
উত্তর: titleC
আতাতুর্ক‌ ও তার দলের তুলনায় আদনান মেন্দেরেস ঐতিহ্যবাহী জীবনপদ্ধতি এবং ইসলাম চর্চার প্রতি সহনশীল ছিলেন। ১৯৫০ সালের নির্বাচনের সময় তিনি আরবি ভাষায় আজান দেয়ার অনুমতি প্রদানের প্রতিশ্রুতি দিয়েছিলেন। ইতিপূর্বে তুরস্কে আরবিতে আজান নিষিদ্ধ করা হয়েছিল। তিনি ইতিপূর্বে বন্ধ করা কয়েক হাজার মসজিদ পুনরায় চালু করেন। এজন্য রাজনৈতিক প্রতিপক্ষরা তাকে দোষারোপ করে। তার অন্যতম পদক্ষেপ ছিল তুর্কি নোট থেকে ইসমত ইনোনুর ছবি তুলে দিয়ে মোস্তফা কামালের ছবি ব্যবহার।
পূর্বসূরিদের চেয়ে আদনান মেন্দেরেস মুসলিম রাষ্ট্রসমূহের সাথে সম্পর্ক উন্নয়নে তৎপর ছিলেন। তার অর্থনৈতিক নীতির কারণে দরিদ্র জনগোষ্ঠীর কাছে তিনি জনপ্রিয় হয়েছিলেন।

সঠিক অনুচ্ছেদ শিরোনাম কোনটি?
titleA. ক্ষমতালাভ
titleB. বিমান দুর্ঘটনা
titleC. প্রারম্ভিক জীবন
titleD. রাজনৈতিক বিশ্বাস
উত্তর: titleD
ভারতের জনগণনা ২০১১ অনুসারে আলওয়ার জেলার ৩,৬৭১,৯৯৯ জনপরিসংখ্যান  রয়েছে যা লাইবেরিয়া বা মার্কিন যুক্তরাষ্ট্রের ওকলাহোমা প্রদেশের প্রায় সমান। এটি ভারতে ৭৭ তম স্থান রয়েছে (মোট ৬৪০ টির মধ্যে) । জনসংখ্যার ঘনত্ব প্রতি বর্গ কিলোমিটার (১,১৩০ / বর্গ মাইলে) ৪৩৮ জন । ২০০১-২০১১ দশকে জনসংখ্যা বৃদ্ধির হার ২২.৭% ছিল। আলওয়ারের লিঙ্গ অনুপাতে প্রতি ১০০০ পুরুষের জন্য ৮৯৪ জন মহিলা এবং শিক্ষকতার হার ৭১.৬৮% ।

সঠিক অনুচ্ছেদ শিরোনাম কোনটি?
titleA. সংযোগ
titleB. জনসংখ্যার উপাত্ত
titleC. কৃষি
titleD. পরিবহন
উত্তর: titleB
মূল নিবন্ধঃ অনুবাদে হ্যারি পটার

সিরিজের অন্য বইগুলোর মত "গবলেট অফ ফায়ার" বইটিও বিভিন্ন ভাষায় অনূদিত হয়েছে। বইটি সর্বপ্রথম ভিয়েতনামি ভাষায় অনূদিত হয়, এরপর একে একে সার্বীয়, ডাচ, জার্মান, রুশ, হিন্দি, বাংলা, আরবি, ফরাসি, ফার্সি প্রভৃতি ভাষায় অনূদিত হতে থাকে। ফ্রান্স ও নেদারল্যান্ডে বইটির অনেক বেআইনি অনুবাদও প্রকাশিত হয়। চেক প্রজাতন্ত্রে, বেশ কয়েকজন তরুণ ছেলেমেয়ে বইটির ইংরেজি সংস্করণ বের হওয়ার মাত্র দুই সপ্তাহের মধ্যেই এর অর্ধেক অনুবাদ করে ফেলে।

সঠিক অনুচ্ছেদ শিরোনাম কোনটি?
titleA. অধ্যায়সমূহ
titleB. মূল কাহিনী
titleC. অনুবাদ
titleD. পূর্ব প্রেক্ষাপট
উত্তর: titleC
জ্যামিতিক ভূগণিতে দুটি মানক সমস্যা বিদ্যমান — প্রথমটি (প্রত্যক্ষ বা সম্মুখ) এবং দ্বিতীয়টি (বিপরীত)
তলের জ্যামিতিতে (পৃথিবীর পৃষ্ঠের ছোট অঞ্চলের জন্য বৈধ) উভয় সমস্যার সমাধান সহজ ত্রিকোণমিতিতে হ্রাস পায়। একটি গোলকের ক্ষেত্রে তবে সমাধানটি উল্লেখযোগ্যভাবে জটিল, কারণ বিপরীত সমস্যায় দিগংশগুলি সংযোগকারী দুর্দান্ত বৃত্তের দুটি শেষ পয়েন্টের মধ্যে পৃথক হবে।
আবর্তনের উপবৃত্তাকারে, ভূগণিতকমানগুলি উপবৃত্তাকার ইন্টিগ্রালের ক্ষেত্রে লিখিত হতে পারে, যা সাধারণত সিরিজের সম্প্রসারণের ক্ষেত্রে মূল্যায়ন করা হয় - উদাহরণস্বরূপ, ভিনসেন্টের সূত্রগুলি দেখুন। সাধারণ ক্ষেত্রে, সমাধানটিকে বিবেচিত পৃষ্ঠের ভূগণিতক বলে। ভূগণিতকের জন্য ডিফারেনশিয়াল সমীকরণগুলি সংখ্যাগতভাবে সমাধান করা যেতে পারে।

সঠিক অনুচ্ছেদ শিরোনাম কোনটি?
titleA. মহাকাশে স্থানাঙ্ক ব্যবস্থা
titleB. সাময়িক পরিবর্তন
titleC. ভূগানিতিক সমস্যা
titleD. পরিমাপ
উত্তর: titleC
১৯৯৯ সালে পূর্ব তিমুর থেকে ইন্দোনেশিয়া চলে যাবার সময় দেশটির টেলিফোন যোগাযোগের পরিকাঠামোর অবকাঠামো ধ্বংস করে দিয়েছিল এবং টেলকম ইন্দোনেশিয়া এখানে প্রদত্ত তাদেের সেবা প্রদান সম্পূর্ণ বন্ধ করে দেয়। আন্তর্জাতিক টেলিযোগাযোগ ইউনিয়ন পূর্ব তিমুরের জন্য একটি নতুন আন্তর্জাতিক কলিং কোড (+৬৭০) বরাদ্দ করলেও দেশটিতে আন্তর্জাতিক প্রবেশাধিকার প্রায়শই বেশ সীমিত পরিসরে কার্যকর থাকে।

সঠিক অনুচ্ছেদ শিরোনাম কোনটি?
titleA. টেলিভিশভিন
titleB. অবরুদ্ধ
titleC. টেলিফোন
titleD. ইন্টারনেট
উত্তর: titleC
আইডাব্লুএমএফ "লাইফটাইম অ্যাচিভমেন্ট অ্যাওয়ার্ডের" মাধ্যমে সাংবাদিকতায় গ্রাউন্ডব্রেকিং ক্যারিয়ার অর্জনকারী নারীদের সম্মানিত করে। আইডাব্লুএমএফের মতে, লাইফটাইম অ্যাচিভমেন্ট অ্যাওয়ার্ড বিজয়ীরা "সারা বিশ্ব জুড়ে মহিলাদের পক্ষে তাদের কন্ঠস্বর সন্ধান করতে এবং তাদের শ্রবণ করতে সক্ষম করার জন্য বাধা সৃষ্টি করেছিলেন"। পুরস্কার প্রাপ্তদের মধ্যে মেক্সিকো থেকে আলমা গিলারমোপ্রিয়েটো (২০১০), ইস্রায়েল থেকে আমিরা হাস (২০০৯) এবং আমেরিকা যুক্তরাষ্ট্রের অ্যাডিথ লেডার (২০০৮) অন্তর্ভুক্ত রয়েছে। 

সঠিক অনুচ্ছেদ শিরোনাম কোনটি?
titleA. আফ্রিকা
titleB. নারী সাংবাদিকদের জন্যে লিডারশীফ ইনস্টিটিউট
titleC. রিপোর্টা
titleD. লাইফটাইম অ্যাচিভমেন্ট অ্যাওয়ার্ডস
উত্তর: titleD
মহেশচন্দ্র ই সংস্কৃত আদ্য মধ্য ও উপাধি পরীক্ষার প্রবর্তক। নিজের গ্রামে তাঁরই উদ্যোগে প্রতিষ্ঠিত উচ্চ ইংরাজী বিদ্যালয় বর্তমানে 'ন্যায়রত্ন ইনস্টিটিউশন' নামে পরিচিত। মার্টিন কোম্পানির হাওড়া- আমতা রেলপথ তাঁরই প্রচেষ্টায় নির্মিত হয়েছিল। তিনি 'কাব্যপ্রকাশ' গ্রন্থের টীকা এবং ন্যায়কুসুমাঞ্জলি'র তাৎপর্য বিবরণ' ও 'বাক্যপ্রকাশের তাৎপর্য বিবরণ' নামে টিপ্পনী গ্রন্থ রচনা করেন এছাড়া এশিয়াটিক সোসাইটির আনুকূল্যে সায়ণভাষ্যসহ 'তৈত্তিরীয় সংহিতা' তৃতীয় চতুর্থ ও পঞ্চম খণ্ড এবং শবরভাষাসহ 'মীমাংসাদর্শন' সম্পাদনা করেন। বাংলা পঞ্জিকা সংস্কার কার্যেও ব্রতী হয়েছিলেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. উপাধি
titleC. অবদান
titleD. জন্ম ও শিক্ষা জীবন
উত্তর: titleC